
 "సహజంగా వుండడం, సహజంగా రియాక్టు కావడం కంటే మించిన అందం మరొకటి లేద"న్నది ఆమె లైఫ్ లోని మూలసూత్రం. ఆమె ప్రవర్తనా అలాగే వుండేది. ఇప్పుడు తను రొమాంటిక్ మూడ్ లో వున్నాడు గనుక ఆ మేరకైనా బిహేవ్ చేస్తున్నాడుగానీ లేకుంటే అతనూ ఆమెకు సరిజోడే. ఇదంతా గుర్తుకొచ్చి అతను ఆమెమీదకి ఒరగడం మానేశాడు. అంత అందం రా రమ్మని పిలుస్తున్నా నిగ్రహించుకున్నాడు. సినిమా అయిపోయింది. ఇద్దరూ నేరుగా ఇంటికి బయల్దేరారు. ఆమె ఇంటి బయటే కారు ఆపాడు. నారాయణదాసు దగ్గర బట్టల ప్యాకెట్లన్నీ ఇచ్చి "లోపల పెట్ట"మంది. "మరిక వెళతాను గుడ్ నైట్" అన్నాడతను. కొన్నిరోజుల వరకు చూడడం కుదరదు కాబట్టి ఆమె రూపాన్నంతా కళ్ళలో ముద్రించుకున్నట్టు అలా చూస్తుండిపోయాడు. ఆమె గబుక్కున అతనిమీదకు ఒరిగి గుడ్ నైట్ అని ఎప్పుడూ అనకు. మనిద్దరి మధ్యా ఆ మాట నిషిద్ధం. గుడ్ నైట్ అంటే అది ఎడబాటుకు గుర్తు. అందుకే మనం విడిపోయేప్పుడు కూడా ఆ మాట వాడకు. కనిపిస్తూనే గుడ్ మార్నింగ్ చెప్పుకుందాం" అంది. ఆమె ఎంతో ఫీలయినట్టు వణుకుతున్న ఆమె గొంతే చెబుతోంది. ఆ అభిమానానికి, ప్రేమకు కదిలిపోయిన అతను గుడ్ నైట్ చెప్పకుండానే కారును ముందుకు పోనిచ్చాడు. ఆమె లోపలికి వెళ్ళి బట్టలు మార్చుకుంది. ఏమీ తినాలనిపించలేదు. ఒళ్ళంతా అలసటగా వుంటే బెడ్ మీద అలా వాలిపోయింది. సరిగ్గా అప్పుడు టైమ్ పన్నెండు గంటలు. టైమ్ పన్నెండు కావడంతో మొదటిరోజు పూజ ప్రారంభించాడు శ్రీహరి. మోహినీశక్తిని వశపరుచుకున్న తరువాత షిండే, కపూర్, చలపతిరావు, శ్రీహరి సిటీకి వచ్చారు. అంతకు ముందే తాము వుండడానికి చలపతిరావు ఓ ఇల్లు అద్దెకు తీసుకున్నాడు. అనూహ్య ఇంటికి సమీపంలోనే వుంది. కుడివేపున ఓ నాలుగిళ్ళ తరువాత వున్న ఆ ఇల్లు అద్దె ఎక్కువే. నెలకు పన్నెండువేలు. తమకు ఒక నెలకే ఇల్లు అద్దెకు కావాలని చలపతిరావు చెప్పలేదు. నెలకోసమే అంటే ఇల్లు ఇవ్వరని ఆయన జాగ్రత్తపడ్డాడు. తాము ఎవరికీ కనపడకూడదు గనుక నెలకు కావాల్సిన సరంజామా అంతా ఏర్పాటు చేసుకున్నాడు. వంటకు కపూర్ వుంటాడు గనుక అదనంగా ఏ పనిమనిషినీ కుదుర్చుకోలేదు. ఆ ఇంటికి రాగానే పూజా విధానం గురించే షిండే శ్రీహరికి వివరించాడు మంత్రోపదేశం చేశాడు. "మంత్రంలో ఆముఖి అన్న పదం ముందు నువ్వు కోరుకుంటున్న అమ్మాయి పేరు, గోత్రం కలిపి వెయ్యిన్నీ ఎనిమిదిసార్లు పఠించాలి. అదంతా హోమం ముందు జరగాలి. ఉదయం పూట ఈ హోమంలోని బూడిదను తీసుకుని ఆమెమీద చల్లాలి. నువ్విక్కడ పూజ ప్రారంభించగానే ఒక్కోరోజు ఒక్కో మానసిక వికారం ఆమెలో మొదలవుతుంది. పద్ధెనిమిదో రోజుకి నువ్వెక్కడ వుంటే అక్కడికి పరుగెత్తుకుంటూ వస్తుంది" అని షిండే ప్రతి విషయాన్ని వివరించాడు. ఎలాగయినా అనూహ్యను అనుభవించాలని శ్రీహరి తన గురువు చెప్పినట్లే పూజ ప్రారంభించాడు. పూజకు ముందు సుగంధ ద్రవ్యాలు కలిపిన నీటితో స్నానం చేశాడు. మొదటిరోజు పూజలో వివస్త్రుడై వుండాలి. అందుకే బట్టలు వేసుకోలేదు. పూజ కోసం డాబా మీదున్న గదిని కేటాయించాడు. ఆ గదిలో హోమం వేశాడు. హోమం ముందు కూర్చుని మంత్రాన్ని అత్యంత భక్తి శ్రద్ధలతో పఠించడం మొదలుపెట్టాడు శ్రీహరి. మొదటిరోజు ఆమెకు కలిగే అవస్థ స్వప్నం.
                      * * * *
 అనూహ్యకి నిద్ర రావడంలేదు. పోనీ చదువుకుందామని అనుకున్నా వీలుకావడం లేదు. మనసంతా ఏదోగా వుంది. సాయంకాలం నుంచి ప్రదీప్ తో గడపడం వల్ల మనసు తన వశం తప్పుతున్నట్టుగా తోస్తోంది. సినిమా హల్లో ఏదో చెప్పడానికి పక్కకు వంగినప్పుడు అతని ఎడమ భుజం తన ఎదకు రాసుకుంది. ఆ స్పర్శ వర్ణనాతీతం. మిడ్ సమ్మర్ లో మిట్టమధ్యాహ్నం వరండాలో కూర్చున్నప్పుడు హఠాత్తుగా వచ్చిన వర్షపు తుంపరలు మీద పడ్డట్టు శరీరమంతా పులకరించింది. ఆ పులకరింతలకు ఎద పుష్పించినట్టు ఆ భాగమంతా కాటను చొక్కాను ముందుకు నెట్టింది. ఆ సమయంలో కాలం మాయమైపోయింది. తనకు ఎద తప్ప మరేం భాగం లేనట్లనిపించింది. కానీ తను అతని ముందు ఎంకరేజింగ్ గా మాట్లాడలేదు. అలా చూడలేదు. అందుకే కాబోలు ప్రదీప్ కూడా 'రామా ఈజ్ గుడ్ బాయ్' లాగా కూర్చున్నాడు. లేకుంటే భుజం స్థానే చేతులు వచ్చేవి. కుండకు రంధ్రం చేస్తే లోపలున్న నీళ్ళన్నీ ధారకి కిందకు జారినట్టు తన శరీరం నుండి అనుభూతి ధారలు కట్టేది. కానీ అలాంటి యావ వద్దనుకునే, అరవా కొరవా అనుభవంతో సరిపెట్టుకోలేక తను కామ్ గా అయిపోయింది. ప్రదీప్ వెళ్ళిపోయాక శరీరం ఇలా తిరగబడుతుందేమిటి? ఏడ్చే పిల్లాడికి ఏదో ఒక తినుబండారం ఇచ్చి నిద్ర పుచ్చినట్టు ఈ శరీరానికి ఏదో ఇవ్వకపోతే నిద్రకు ఒరగదనుకుంటాను. ఈ అవస్థంతా ఇంకెంత? పద్దెనిమిదరోజులు. ఆ తరువాత రోజు శరీరాన్ని బుజ్జగించి నిద్రపోనివ్వక్కర లేదు. అనుభవాల్లో అవే అలిసిపోయి విశ్రాంతితో మూడంకె వేసుకుని ముడుచుకుపోతుంది. ఒక్క సృష్టికార్యంలోనే అహంకారం, కాలం నశించిపోతాయని, మోక్షానికి అదో తొలిమెట్టని రజనీష్ చెప్పాడట. ప్రదీప్ పాపం రజనీష్ కొటేషన్లన్నీ చెప్పి తనను మొగ్గులోకి లాగాలనుకున్నాడు. ఇలాంటి కొటేషన్లు రజనీషే చెప్పాలా? శృంగార జీవితంలో ఒక భాగమే కాదు చాలా ముఖ్యమైన భాగం అని 'అనంతం'లో శ్రీ శ్రీ అనలేదూ. ఈ సత్యాన్ని ఎవరు కాదంటారు? మనుషుల మనస్సులో వుండే ప్రోద్భలాలన్నీ తరచి చూడగా చూడగా అంతా సెక్స్ ప్రోద్భలమేనని తేలింది అని చలం మ్యూజింగ్ లో కాబోలు రాశాడు. ఇంత మహాద్భుతం నుంచి తను కూడా తప్పించుకోలేదు లేకుంటే అర్థరాత్రి పన్నెండు దాటినా ఇంకా నిద్ర రాకపోవడమేమిటి అని ఆమె తనలో తాను తర్కించుకుంది. కొంతసేపు అటూ ఇటూ దొర్లింది గానీ నిద్ర రావడంలేదు. మెలకువలోంచి నిద్రలోకి దాటుకుంటూ వుంటే మధ్యనున్న ముళ్ళకంచెకు పైనున్న చొక్కా తగులుకుపోతే అవతలికి పోలేనట్లు మనసు ఆలోచనల కొక్కానికి చిక్కుకుపోయింది. జాగ్రత్తగా మనసుని లాక్కుంటే తప్ప నిద్ర రాదని తెలుసుకుంది.

 "sahajamgaa vundadam, sahajamgaa reactu kaavadam kante minchina andam marokati ledha"nnadi aame life loni moolasutram. aame pravartanaa alaage vundedi. ippudu tanu romantic mood loo vunnadu ganuka aa merakaina bihav chestunnadugani lekunte athanuu aameku sarijode. idantaa gurtukochi atanu aamemeedaki oragadam maanesaadu. anta andam raa rammani pilustunna nigrahinchukunnaadu. sinima ayipoyindi. iddaruu nerugaa intiki bayalderaaru. aame inti bayate kaaru aapaadu. narayanadasu daggara battala packetlanni ichi "lopala petta"mandi. "marika velataanu gud nait" annaadatanu. konnirojula varaku chudadam kudaradu kabatti aame roopaannantaa kallalo mudrinchukunnattu alaa chustundipoyadu. aame gabukkuna atanimeedaku origi gud nait ani eppuduu anaku. maniddari madhya aa maata nishiddham. gud nait ante adhi edabaatuku gurtu. anduke manam vidipoyeppudu kuudaa aa maata vaadaku. kanipistune gud marning cheppukundam" andi. aame entho pheelayinattu vanukutunna aame gonte chebutondi. aa abhimaanaaniki, premaku kadilipoyina atanu gud nait cheppakundaane kaarunu munduku ponichaadu. aame lopaliki velli battalu maarchukundi. emi tinaalanipinchaledu. ollantaa alasatagaa vunte bed meeda alaa vaalipoyindi. sarigga appudu time pannendu gantalu. time pannendu kaavadamtho modatiroju pooja praarambhinchaadu srihari. mohineesaktini vasaparuchukunna taruvaata shinde, kapur, chalapatirao, srihari siteeki vachaaru. antaku munde taamu vundadaaniki chalapatirao oo illu addeku teesukunnadu. anuhya intiki sameepamlone vundi. kudivepuna oo naalugilla taruvaata vunna aa illu adde ekkuve. nelaku pannenduvelu. tamaku oka nelake illu addeku kaavaalani chalapatirao cheppaledu. nelakosame ante illu ivvarani aayana jaagrattapaddaadu. taamu evariki kanapadakudadu ganuka nelaku kaavaalsina saranjama antaa erpaatu chesukunnadu. vantaku kapur vuntaadu ganuka adanamgaa e panimanishinee kudurchukoledu. aa intiki ragane poojaa vidhaanam gurinche shinde srihariki vivarinchaadu mantropadesam cheshaadu. "mantramlo aamukhi anna padam mundu nuvvu korukuntunna ammai paeru, gotram kalipi veyyinnee enimidisaarlu pathinchaali. adanta homam mundu jaragali. udayam poota ee homamloni boodidanu teesukuni aamemeeda challali. nuvvikkada pooja praarambhinchagaane okkoroju okko maanasika vikaaram aamelo modalavutundi. paddhenimido rojuki nuvvekkada vunte akkadiki parugettukuntu vastundi" ani shinde prati vishayaanni vivarinchaadu. elagayina anoohyanu anubhavinchaalani srihari tana guruvu cheppinatle pooja praarambhinchaadu. poojaku mundu sugandha dravyaalu kalipina neetitho snaanam cheshaadu. modatiroju poojalo vivastrudai vundaali. anduke battalu vesukoledu. pooja kosam daba meedunna gadini ketayinchadu. aa gadilo homam vaesaadu. homam mundu kuurchuni mantraanni atyanta bhakti shraddhalatho pathinchadam modalupettaadu srihari. modatiroju aameku kalige avastha swapnam.
                      * * * *
 anoohyaki nidra ravadamledu. ponee chaduvukundamani anukunna veelukaavadam ledu. manasanta edoga vundi. saayankaalam nunchi pradip thoo gadapadam valla manasu tana vasham tapputunnattugaa tostondi. sinima hallo edho cheppadaaniki pakkaku vanginappudu athani edama bhujam tana edaku rasukundi. aa sparsa varnanaatiitam. mid sammar loo mittamadhyaahnam varandaalo koorchunnappudu hataattugaa vachina varshapu tumparalu meeda paddattu sareeramantaa pulakarinchindi. aa pulakarintalaku edha pushpinchinattu aa bhagamanta kaatanu chokkaanu munduku nettindi. aa samayamlo kaalam maayamaipoyindi. tanaku edha tappa marem bhagam lenatlanipinchindi. cony tanu athani mundu encoraging gaa matladaledu. alaa chudaledu. anduke kaabolu pradip kuudaa 'rama eez gud baay' laga kuurchunnaadu. lekunte bhujam sthaane chetulu vachevi. kundaku randhram cheste lopalunna neellannee dharaki kindaku jaarinattu tana sareeram nundi anubhooti dhaaralu kattedi. cony alanti yaava vaddanukune, arava korava anubhavamtho saripettukoleka tanu kaam gaa ayipoyindi. pradip vellipoyaaka sareeram ilaa tiragabadutundemiti? edche pillaadiki edho oka tinubandaaram ichi nidra puchinattu ee sariiraaniki edho ivvakapothe nidraku oragadanukuntaanu. ee avasthantaa inkenta? paddenimidarojulu. aa taruvaata roju sariiraanni bujjaginchi nidraponivvakkara ledu. anubhavaallo ave alisipoyi vishraantitho moodanke vesukuni muduchukupotundi. okka srushtikaaryamlone ahankaram, kaalam nasinchipotaayani, mokshaaniki adho tolimettani rajaneesh cheppadata. pradip paapam rajaneesh koteshanlanni cheppi tananu mogguloki lagalanukunnadu. ilanti koteshanlu rajaneeshe cheppala? shrungaara jeevitamlo oka bhagame kaadu chala mukhyamaina bhagam ani 'anantam'loo shree shree analeduu. ee satyaanni evaru kaadantaaru? manushula manassulo vunde prodbhalaalannii tarachi chudagaa chudagaa antaa secks prodbhalamenani telindi ani chalam musing loo kaabolu raasaadu. inta mahaadbhutam nunchi tanu kuudaa tappinchukoledu lekunte ardharaathri pannendu datina inka nidra rakapovadamemiti ani aame tanalo taanu tarkinchukundi. kontasepu atuu itoo dorlindi gaanee nidra ravadamledu. melakuvalonchi nidraloki daatukuntuu vunte madhyanunna mullakancheku painunna chokka tagulukupothe avataliki polenatlu manasu aalochanala kokkaniki chikkukupoyindi. jaagrattagaa manasuni lakkunte tappa nidra raadani telusukundi.